ны́нѣ, бг҃оро́диченъ: ѻц҃е́мъ и дх҃омъ славосло́вимый сн҃ъ въ вы́шнихъ ѿ херуві́мѡвъ, первозда́ннаго назда́ти хотя́й, всего̀ себѐ сама́го истощѝ неизрече́ннѡ во утро́бѣ твое́й, бцд̑е всепѣ́тая: и изъ тебє̀ возсія́въ, просвѣтѝ ве́сь мі́ръ бжс̑тво́мъ, избавля́я ідѡлонеи́стовства, и въ себѣ̀ ѡбожи́въ, на нб҃са̀ возведѐ человѣ́чество, хрс̑то́съ бг҃ъ и сп҃съ ду́шъ на́шихъ